«**Πρωτόκολλο του Πανεπιστημίου Δυτικής Αττικής**

**για την Απομόνωση των Κρουσμάτων COVID-19**

**και την Καραντίνα των Στενών Επαφών Κρούσματος COVID-19» - Σεπτέμβριος 2022**

***Άτομα που ήρθαν σε επαφή με επιβεβαιωμένο κρούσμα – Καραντίνα:***

• ***Δεν τίθενται σε καραντίνα, αλλά κάνουν ΟΠΩΣΔΗΠΟΤΕ αυστηρή χρήση μάσκας υψηλής αναπνευστικής προστασίας (Ν95 ή ΚΝ95 ή FFP2) ή διπλής μάσκας για δέκα (10) ημέρες.***

• Διενέργεια εργαστηριακού ελέγχου (*PCR* ή *Rapid Antigen Test) την 5η ημέρα από την έκθεση.*

• *Εφόσον το επιβεβαιωμένο κρούσμα κατοικεί ή εργάζεται στον ίδιο χώρο με το άτομο, η διενέργεια εργαστηριακού ελέγχου γίνεται τις ημέρες 0 και 5.*

• ***Αν οποιαδήποτε στιγμή εντός του 10ημέρου εμφανίσουν συμπτώματα ή/και βγει θετικό το/τα τεστ, τα άτομα μεταπίπτουν σε κρούσμα (περίπτωση Α).***

***Α. Άτομα με επιβεβαιωμένη λοίμωξη από Sars-Cov-2 – Απομόνωση:***

*Παραμονή σε απομόνωση επί πέντε (5) ημέρες τουλάχιστον και αποφυγή επαφής με άλλα άτομα.*

• *Η ημέρα εκδήλωσης των συμπτωμάτων ή/και λήψης του θετικού τεστ θεωρείται ως η ημέρα 0 και ακολουθούν οι 5 ημέρες απομόνωσης.*

• *Η λήξη της απομόνωσης γίνεται μετά την 5η ημέρα εφόσον έχουν υποχωρήσει τα συμπτώματα και ο πυρετός έχει υποχωρήσει πλήρως για ένα ολόκληρο 24ωρο χωρίς τη χρήση αντιπυρετικών.*

• Υποχρεωτική χρήση μάσκας υψηλής αναπνευστικής προστασίας (Ν95 ή ΚΝ95 ή FFP2) ή διπλής μάσκας για τουλάχιστον άλλες πέντε (5) ημέρες από την λήξη της απομόνωσης